cyanic-selkie/wikianc huggingface dataset:
विज्ञानभिक्षु
विज्ञानभिक्षु पूरे औचित्य के साथ सांख्यसूत्र पर अपना भाष्य प्रस्तुत करते हुए कहते हैं कि सांख्य 'कालभक्षित' हो गया था। इस तंत्रप्रणाली को पुन: पुनर्जीवित करने के लिए ही वे प्रयत्नशील रहे हैं। लुप्त हुए सांख्य के स्वरुप निर्माण की दिशा में अग्रसर होते हुए वे सदैव उपनिषद् और पुराणों के युग के अनंतर वियुक्त होने वाले सांख्य और वेदांत में सामंजस्य स्थापित करनेके प्रति प्रयत्नशील थे। विज्ञानभिक्षु वेदान्त के प्रति भी आस्थाशील थे। 'विज्ञानामृत' नाम से ब्रह्मसूत्र पर उनका भाष्य इस तथ्य को प्रमाणित करता है। इस बात को स्वीकार करने के अनेक कारण विद्यमान हैं जिनके आधार पर बताया जा सकता है कि सांख्य दर्शन धीरे-धीरे वेदांत दर्शन में विलुप्त होता प्रतीत होता है। यहां तक कि विज्ञानभिक्षु ने वेदांतिक मिथ्या प्रतीति सूचक माया को सांख्य की यथार्थ प्रतीतिसूचक प्रकृति को एक समान प्रतिपादित किये जाने का प्रयत्न किया था। यही कारण है कि परवर्ती बौद्ध तार्किकों के आविर्भाव के फलस्वरुप मीमांसा करने के प्रयास में भले ही अनेक तत्वमनीषी अविभूत हुए पर सांख्यमतवाद का किसी भी दृष्टिकोण से गंभीर अध्ययन प्रस्तुत नहीं किया गया। वस्तुत: एक ऐसे संशोधन के बाद जिसने सांख्यदर्शन का वेदांत की परिधि में पहुंचा दिया था, सांख्य का एक स्वतंत्र संप्रदाय के रूप में अस्तित्व समाप्त हो चुका था।
सांख्य दर्शन के संबंध में मूलत: इन दो परस्पर विरोधी मताग्रहों के निराकरण के लिए शंकराचार्य का ब्रह्मसूत्र हमारी पर्याप्त सहायता कर सकता है। लक्ष्य करने की बात है कि ब्रह्मसूत्र ने सांख्यदर्शन के खंडन पर अत्यधिक बल दिया था क्योंकि ब्रह्रमसूत्रकार सांख्य को अपना घोर प्रतिद्वंद्वी स्वीकार करता था और था भी, क्योंकि सांख्य के प्रधानवाद अथवा कारणवाद में जहां एक मूल-भौतिक तत्व को विश्व का आद्यकारण बताया गया था, अद्वैत वेदांत के मूल चेतन कारणवाद के नितांत विपरीत खड़ा था। यही कारण था कि ब्रह्मसूत्र के प्रथम चार सूत्रों में ब्रह्म तथा वेदांत ग्रंथो के स्वरुप के संबंध में कुछ मौलिक महत्व की बातों का स्पष्टीकरण करते ही ब्रह्म सूत्रकार तत्काल अगले सात सूत्रों में यह स्पष्ट करने के लिए व्यग्र हो उठते हैं कि ब्रह्म एक चेतन तत्व है, जिसका पृथक्करण सांख्य दर्शन के 'प्रधान'से किया जाना चाहिए जो अचेतन अथवा भौतिक होने के कारण विश्व का मूल नहीं हो सकता।
फरोख ड्राच उद्वाडिया
फरोख ड्राच उद्वाडिया  को १९८६ में भारत सरकार ने चिकित्सा विज्ञान के क्षेत्र में पद्म भूषण से सम्मानित किया था। ये महाराष्ट्र राज्य से हैं।
प्रस्थानत्रयी
श्रीमद्भगवद्गीता, ब्रह्मसूत्र तथा उपनिषदों को सामूहिक रूप से प्रस्थानत्रयी कहा जाता है जिनमें प्रवृत्ति और निवृत्ति दोनों मार्गों का तात्त्विक विवेचन है। ये वेदान्त के तीन मुख्य स्तम्भ माने जाते हैं। इनमें उपनिषदों को श्रुति प्रस्थान, भगवद्गीता को स्मृति प्रस्थान और ब्रह्मसूत्रों को न्याय प्रस्थान कहते हैं। प्राचीन काल में भारतवर्ष में जब कोई गुरू अथवा आचार्य अपने मत का प्रतिपादन एवं उसकी प्रतिष्ठा करना चाहता था तो उसके लिये सर्वप्रथम वह इन तीनों पर भाष्य लिखता था। निम्बार्काचार्य, आदि शंकराचार्य, रामानुजाचार्य, मध्वाचार्य आदि बड़े-बड़े गुरुओं ने ऐसा कर के ही अपने मत का प्रतिपादन किया। गीता महाभारत का हिस्सा होने के कारण स्मृति श्रेणी में आती है परंतु ईश्वरीय वाणी होने के कारण इसे गीतोपनिषद भी कहा जाता है जिसका अर्थ है, की यह उपनिषदों का भी उपनिषद व उनका सार है। गीता का गीतोपनिषाद होने के कारण यह श्रुति ग्रंथ की श्रेणी में भी आती है।
बुदनी
बुदनी (Budni) या बुधनी (Budhni) भारत के मध्य प्रदेश राज्य के सीहोर ज़िले में स्थित एक नगर है। बुधनी नगर मे बौद्ध स्तूप कई जगह पर स्थित है इसी कारण से इस नगर का नाम बुधनी पड़ा बुधनी बुद्ध की नगरी
लक्ष्मी प्रसाद सिहरे
लक्ष्मी प्रसाद सिहरे  को १९८६ में भारत सरकार ने प्रशासकीय सेवा के क्षेत्र में पद्म भूषण से सम्मानित किया था। ये दिल्ली राज्य से हैं।
पूर्वी भारत
पूर्वी भारत, में भारत के पूर्व के क्षेत्र आते हैं। इनमें पश्चिम बंगाल, उड़ीसा, बिहार एवं झारखंड राज्य शामिल हैं। यहां बोली जाने वाली प्रमुख भाषाओं में हिन्दी, संताली,बांग्ला, उड़िया, उर्दु तथा मैथिली आती हैं। यहां के बड़े शहरों में कोलकाता, रांची, जमशेदपुर, धनबाद, भुवनेश्वर, पटना, बोकारो, कटक, राउरकेला हैं।
काला सागर आर्थिक सहयोग
काला सागर आर्थिक सहयोग संगठन; Black Sea Economic Cooperation: (BSEC), इस संगठन का उद्देश्य है काला सागर क्षेत्र के देशों के मध्य आर्थिक और तकनीक सहयोग में वृद्धि लाना तथा इसका मुख्यालय इस्तांबुल तुर्की में स्थित है।
उद्भव एवं विकास
1980 के दशक के अन्त में तुर्की के राष्ट्रपति तुर्गट ओजाल ने काला सागर क्षेत्र के देशों का एक आर्थिक समूह गठित करने का प्रस्ताव रखा। 24-25 जून, 1992 को इस्तानबुल में 11 देशों ने काला सागर आर्थिक सहयोग (बीएसईसी) घोषणा-पत्र, जिसमें संगठन के मौलिक उद्देश्यों की रूपरेखा प्रस्तुत की गई है, पर हस्ताक्षर किये और इस प्रकार बीएसईसी अस्तित्व में आ गया।
पेवंरा, सांरगढ मण्डल
पेवंरा, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
काला सागर आर्थिक सहयोग
उद्देश्य
बीएसईसी का प्रमुख उद्देश्य, सदस्य देशों के बीच द्वि-पक्षीय और बहुपक्षीय आर्थिक सहयोग, विशेषकर परिवहन, संचार, उर्जा, कृषि, पर्यावरण, संरक्षण, व्यापार एवं उद्योग, स्वास्थ्य तथा औषधि के क्षेत्रों में, को प्रोत्साहन देना है।
संरचना तथा कार्य
विदेश मामलों के मंत्रियों की बैठक (एमएमएफए) संसदीय सभा तथा सचिवालय बीएसईसी के प्रमुख संरचनात्मक अंग हैं एमएमएफए, बीएसईसी का प्रधान नीति निर्धारक अंग है। वर्ष में कम से कम एक बार इसकी बैठक आवश्यक रूप से आयोजित की जाती है सदस्य देश चक्र क्रम में इसके अध्यक्ष होते हैं। संसदीय सभा में एक अंतर्राष्ट्रीय सचिवालय और तीन समितियां होती हैं ये तीन समितियां हैं-
1. आर्थिक, व्यापारिक, तकनीकी और पर्यावरण मामलों की समिति;
2. सांस्कृतिक, शैक्षणिक और सामाजिक मामलों की समिति, तथा;
गतिविधियां
1993 में थेसालोनिकी (यूनान) में एक काला सागर व्यापार एवं विकास बैंक की स्थापना की गई तथा ईबीआरडी ने बीसीसीआई परियोजनाओं के लिये 3.75 बिलियन डॉलर देने का वचन दिया। 1995 में रोमानिया के बुखारेस्ट शहर में आयोजित शिखर सम्मेलन में ऊर्जा, संचार और परिवहन जैसे क्षेत्रों में बेहतर सहयोग स्थापित करने के लिये एक घोषणा- पत्र पर हस्ताक्षर किए गए। इससे पहले मई 1994 में सदस्यों ने क्षेत्रीय विवादों को सुलझाने के लिये अन्तर-संसदीय विधिक एवं राजनीतिक मामलों की समिति के तत्वावधान में एक तंत्र सृजित करने का निर्णय लिया। यद्यपि, सदस्य देशों के मध्य विवादों (जैसे-रूसी सेनाओं को हटाने की मॉल्डोवा की मांग, आदि) ने अवरोधक का कार्य किया है, तथापि, यह संगठन मुक्त व्यापार क्षेत्र सृजित करने के लिये हर संभव प्रयास कर रहा है। 1996 के शिखर सम्मेलन में बीएसईसी ने बीएसईसी सहयोग को लागू करने के लिये एक विज्ञप्ति का अनुमोदन किया। 1 मई, 1999 से इसके चार्टर के प्रवृत्त होने के साथ, बीएसईसी ने अंतरराष्ट्रीय कानूनी पहचान हासिल की और एक पूर्ण क्षेत्रीय संगठन बन गया- कला सागर आर्थिक सहयोग (बीएसईसी)।
सदस्य
काला सागर आर्थिक सहयोग सदस्यता वाले देशों की सूची वर्ष 2014 के अनुसार। अल्बानिया आर्मीनिया अजरबैजान बुल्गारिया  जार्जिया  यूनान  माल्डोवा  रोमानिया तुर्की यूक्रेन पर्यवेक्षक सदस्य देश: आस्ट्रिया मिस्र फ्रांस बेलारूस  क्रोएशिया  चेक गणराज्य  संयुक्त राज्य अमेरिका  इटली  पोलैण्ड  स्लोवाकिया  ट्यूनीशिया
बूढा बूढी गाँव, डुमरिया (गया)
बूढा बूढी डुमरिया, गया, बिहार स्थित एक गाँव है।
नारदभक्तिसूत्र
'नारदभक्तिसूत्र' के 84 सूत्रों में भक्ति विषयक विचार दिए गये हैं। इसमें भक्ति की व्याख्या, महत्ता, लक्षण, साधन, भगवान का स्वरूप, भक्ति के नियम, फल आदि की विशद चर्चा की गयी है।
भाई मनसुख
भाई मनसुख (गुरमुखी : ਭਾਈ ਮਨਸੁੱਖ), गुरु नानक के परम भक्त तथा लाहौर क्षेत्र के प्रसिद्ध व्यापारी थे। सिख धर्म की नींव रखने में इनका बड़ा योगदान रहा है। वे सिख धर्म के पहले प्रचारक भी माने जाते हैं।
भाई मनसुख (बणजारा) एक लाहोर के सबसे बड़े ब्यापारी थे। उस काल मे सिर्फ ब्यापार का काम वो ही लोग करते थे जिन्हें बणजारा कहते थे। दिल्ली से लेकर लाहोर तक ओर राजस्थान से लेकर जम्मु काश्मिर तक हर तहफ बंणजारो केही काफिले नजर आते थे। तब के सबसे अमिर बंणजारे होते थे विदोशो में घुमना उनके लिये आम बात होती थी। मनसुख भाई का ब्यापार अरब से लेकर लंका तक फैला हुआ था।
कहा जाता है गुरु नानक देव जी महाराज भी राजपूत-बणजारा समुदाय से थे, इसी कारण आज भी बणजारे गुरु नानक देवजी को अपना गुरु मानते हैं और उनकी पूजा करते आये हैं। भाई मनसुख के अलावा गुरु नानकजी के साथ जो प्रथम सिख बने वो सभी बंणजारा समुदाय से थे। भाई मनसुख से लेकर भाई लख्खीशा तक के सारे एशिया के सबसे बडे बडे ब्यापारीयों ने अपना सब कुछ गुरु के लिये कुर्बान कर दिया। कुछ वर्ष बाद सिख धर्म में अन्य समुदाय के लोग भी सम्मिलित हुए, किन्तु ऐसा माना जाता है कि सिखों में ९० प्रतिशत बणजारे ही हैं।
मीरपुर गाँव, फ़तेहाबाद (आगरा)
मीरपुर उत्तर प्रदेश के आगरा जिले के फ़तेहाबाद प्रखंड में स्थित एक गाँव है।
ज्ञानवती (सिंहासन बत्तीसी)
बीसवीं पुतली ज्ञानवती ने जो कथा सुनाई वह इस प्रकार है- राजा विक्रमादित्य सच्चे ज्ञान के बहुत बड़े पारखी थे तथा ज्ञानियों की बहुत कद्र करते थे। उन्होंने अपने दरबार में चुन-चुन कर विद्वानों, पंडितों, लेखकों और कलाकारों को जगह दे रखी थी तथा उनके अनुभव और ज्ञान का भरपूर सम्मान करते थे। एक दिन वे वन में किसी कारण विचरण कर रहे थे तो उनके कानों में दो आदमियों की बातचीत का कुछ अंश पड़ा। उनकी समझ में आ गया कि उनमें से एक ज्योतिषी है तथा उन्होंने चंदन का टीका लगाया और अन्तध्र्यान हो गए। ज्योतिषी अपने दोस्त को बोला- "मैंने ज्योतिष का पूरा ज्ञान अर्जित कर लिया है और अब मैं तुम्हारे भूत, वर्तमान और भविष्य के बारे में सब कुछ स्पष्ट बता सकता हूँ।"
दूसरा उसकी बातों में कोई रुचि न लेता हुआ बोला- "तुम मेरे भूत और वर्तमान से पूरी तरह परिचित हो इसलिए सब कुछ बता सकते हो और अपने भविष्य के बारे में जानने की मेरी कोई इच्छा नहीं है। अच्छा होता तुम अपना ज्ञान अपने तक ही सीमित रखते।" मगर ज्योतिषी रुकने वाला नहीं था। वह बोला- "इन बिखरी हुई हड्डियों को देख रहे है। मैं इन हड्डियों को देखते हुए बता सकता हूँ कि ये हड्डियाँ किस जानवर की हैं तथा जानवर के साथ क्या-क्या बीता।" लेकिन उसके दोस्त ने फिर भी उसकी बातों में अपनी रुचि नहीं जताई। तभी ज्योतिषी की नज़र ज़मीन पर पड़ी पद चिन्हों पर गई। उसने कहा- "ये पद चिन्ह किसी राजा के हैं और सत्यता की जाँच तुम खुद कर सकते हो। ज्योतिष के अनुसार राजा के पाँवों में ही प्राकृतिक रूप से कमल का चिन्ह होता है जो यहाँ स्पष्ट नज़र आ रहा है।"
अब उसका विश्वास अपने ज्योतिष ज्ञान से उठने लगा। उसका दोस्त उसका उपहास करने लगा तो वह चिढ़कर बोला- "चलो चलकर राजा विक्रमादित्य के पाँव देखते हैं। अगर उनके पाँवों पर कमल चिन्ह नहीं हुआ तो मैं समूचे ज्योतिष शास्र को झूठा समझूंगा और मान लूंगा कि मेरा ज्योतिष अध्ययन बेकार चला गया।" वे लकड़हारे को छोड़ उज्जैन नगरी को चल पड़े। काफी चलने के बाद राजमहल पहुँचे। राजकमल पहुँच कर उन्होंने विक्रमादित्य से मिलने की इच्छा जताई। जब विक्रम सामने आए तो उन्होंने उनसे अपना पैर दिखाने की प्रार्थना की। विक्रम का पैर देखकर ज्योतिषी सन्न रह गया। उनके पाँव भी साधारण मनुष्यों के पाँव जैसे थे। उन पर वैसी ही आड़ी-तिरछी रेखाएँ थीं। कोई कमल चिन्ह नहीं था। ज्योतिषी को अपने ज्योतिष ज्ञान पर नही, बल्कि पूरे ज्योतिष शास्र पर संदेह होने लगा। वह राजा से बोला- "ज्योतिष शास्र कहता है कि कमलचिन्ह जिसके पाँवों में मौजूद हों वह व्यक्ति राजा होगा ही मगर यह सरासर असत्य है।
जिसके पाँवों पर मैनें ये चिन्ह देखे वह पुश्तैनी लकड़हारा है। दूर-दूर तक उसका सम्बन्ध किसी राजघराने से नहीं है। पेट भरने के लिए जी तोड़ मेहनत करता है तथा हर सुख-सुविधा से वंचित है। दूसरी ओर आप जैसा चक्रवत्तीं सम्राट है जिसके भाग्य में भोग करने वाली हर चीज़ है। जिसकी कीर्कित्त दूर-दूर तक फैली हुई है। आपको राजाओं का राजा कहा जाता है मगर आपके पाँवों में ऐसा कोई चिन्ह मौजूद नहीं है।" राजा को हँसी आ गई और उन्होंने पूछा- "क्या आपका विश्वास अपने ज्ञान तथा विद्या पर से उठ गया?" ज्योतिषी ने जवाब दिया- "बिल्कुल। मुझे अब रत्ती भर भी विश्वास नहीं रहा।" उसने राजा से नम्रतापूर्वक विदा लेते हुए अपने मित्र से चलने का इशारा किया। जब वह चलने को हुआ तो राजा ने उसे रुकने को कहा।
दोनों ठिठक कर रुक गए। विक्रम ने एक चाकू मंगवाया तथा पैरों के तलवों को खुरचने लगे। खुरचने पर तलवों की चमड़ी उतर गई और अन्दर से कमल के चिन्ह स्पष्ट हो गए। ज्योतिषी को हतप्रभ देख विक्रम ने कहा- "हे ज्योतिषी महाराज, आपके ज्ञान में कोई कमी नहीं है। लेकिन आपका ज्ञान तब तक अधूरा रहेगा, जब तक आप अपने ज्ञान की डींगें हाँकेंगे और जब-तब उसकी जाँच करते रहेंगे। मैंने आपकी बातें सुन लीं थीं और मैं ही जंगल में लकड़हारे के वेश में आपसे मिला था। मैंने आपकी विद्वता की जाँच के लिए अपने पाँवों पर खाल चढ़ा ली थी, ताकि कमल की आकृति ढ्ँक जाए। आपने सब कमल की आकृति नहीं देखी तो आपका विश्वास ही अपनी विद्या से उठ गया। यह अच्छी बात नहीं हैं।"
ज्योतिषी समझ गया राजा क्या कहना चाहते हैं। उसने तय कर लिया कि वह सच्चे ज्ञान की जाँच के भौंडे तरीकों से बचेगा तथा बड़बोलेपन से परहेज करेगा।
जगथली, बेरीनाग तहसील
जगथली, बेरीनाग तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
महेंद्रगिरि (ओड़िशा)
महेंद्रगिरि (Mahendragiri) भारत के ओड़िशा राज्य के गजपति ज़िले में पूर्वी घाट का एक 1501 m ऊँचा पर्वत है। इस ऐतिहासिक पर्वत का का रामायण में उल्लेख है। यह कोरापुट ज़िले के देओमाली पर्वत के बाद ओड़िशा का दूसरा सबसे ऊँचा पहाड़ है।
जूलियो फ्रांसिस रिबेरो
जूलियो फ्रांसिस रिबेरो  को १९८६ में भारत सरकार ने प्रशासकीय सेवा के क्षेत्र में पद्म भूषण से सम्मानित किया था। ये महाराष्ट्र राज्य से हैं।
सिंगर कप 1995-96
1996 सिंगर कप एक त्रिकोणीय क्रिकेट टूर्नामेंट था जिसे 1 और 7 अप्रैल 1996 के बीच सिंगापुर में आयोजित किया गया था। इस प्रतियोगिता में भारत, श्रीलंका और पाकिस्तान की राष्ट्रीय क्रिकेट टीमों को शामिल किया गया था। टूर्नामेंट पाकिस्तान ने जीता, जिसने 7 अप्रैल को फाइनल में श्रीलंका को हराया था।
अंक तालिका
पाकिस्तान और श्रीलंका के बीच 1 अप्रैल को उद्घाटन मैच बारिश के कारण छोड़ दिया गया था और 2 अप्रैल को फिर से खेला गया था। राउंड-रोबिन मैचों के अंत में, प्रत्येक टीम को एक जीत और एक नुकसान हुआ था, जिससे उनके अंकों की संख्या समान हो गई थी। नतीजतन, फ़ाइनलिस्ट का फैसला बेहतर नेट रन-रेट के आधार पर किया गया था।
एक्सट्रीम प्रोग्रामिंग
एक्स्ट्रीम प्रोग्रमिंग (extreme programming) (एक्सपी) (XP) एक सॉफ्टवेयर विकास कार्यप्रणाली है, जिसका उद्देश्य उपभोक्ता की बदलती हुई आवश्यकताओं के अनुसार सॉफ्टवेयर की गुणवत्ता और प्रतिक्रियात्मकता को बढ़ाना होता है। तीव्र सॉफ्टवेयर विकास के एक प्रकार के रूप में, यह संक्षिप्त विकास चक्रों में नियमित "रिलीज़" का समर्थन करता है (टाइमबॉक्सिंग), जिसका उद्देश्य उत्पादकता में वृद्धि करना तथा जांच-बिंदु प्रस्तुत करना है, जहां उपभोक्ता की नई आवश्यकताओं को अपनाया जा सके।
एक्सट्रीम प्रोग्रामिंग के अन्य तत्वों में शामिल हैं: युग्म में प्रोग्रामिंग करना या गहन कोड समीक्षा करना, पूरे कोड का ईकाई परीक्षण, जब तक विशेषताओं की सचमुच आवश्यकता न हो, उनकी प्रोग्रामिंग करने से बचना, एक सपाट प्रबंधन संरचना, कोड में सरलता और स्पष्टता, समय बीतने और समस्या की बेहतर समझ प्राप्त होने पर उपभोक्ता की आवश्यकताओं में बदलाव की अपेक्षा करना और उपभोक्ता के साथ व प्रोग्रामरों के बीच बार-बार संवाद. इस कार्यप्रणाली का नाम इस विचार के आधार पर पड़ा है कि पारंपरिक सॉफ्टवेयर इंजीनियरिंग पद्धतियों के लाभदायक तत्वों को इसमें इस सिद्धांत के अनुसार "चरम (Extreme)" स्तरों तक ले जाया जाता है कि यदि थोड़ा होना अच्छा है, तो अधिक होना बेहतर होता है। "काउबॉय कोडिंग", जो अधिक मुक्त-स्वरूप वाली तथा अनियोजित होती है, से इसका कोई संबंध नहीं है। यह "डेथ मार्च (Death March)" कार्य शेड्यूल का समर्थन नहीं करती, बल्कि इसके बजाय एक दीर्घकालिक गति पर कार्य करते रहने की वकालत करती है।
आलोचकों ने इसकी अनेक संभावित कमियों का उल्लेख किया है, जिनमें अस्थिर आवश्यकताओं से जुड़ी समस्याएं, प्रयोक्ता के विवादों के लिये किसी लेखबद्ध समझौते की अनुपस्थिति और एक सकल डिज़ाइन विनिर्देश या दस्तावेज की कमी शामिल हैं।
इतिहास
एक्सट्रीम प्रोग्रामिंग का निर्माण केंट बेक द्वारा क्रिस्लर कॉम्प्रिहेन्सिव कम्पेन्सेशन सिस्टम (Chrysler Comprehensive Compensation System) (सी3) (C3) वेतन भुगतान परियोजना पर अपने कार्य के दौरान किया गया था। मार्च 1996 में बेक सी3 (C3) परियोजना प्रमुख बने और उन्होंने परियोजना में प्रयुक्त विकास विधि को परिष्कृत करना प्रारंभ किया तथा इस विधि पर एक पुस्तक लिखी (अक्टूबर 1999 में, एक्सट्रीम प्रोग्रामिंग एक्सप्लेन्ड (Extreme Programming Explained) का विमोचन हुआ)। डैम्लर-बेंज़ द्वारा कम्पनी को अधिग्रहित कर लिये जाने के बाद क्रिस्लर ने फरवरी 2000 में सी3 (C3) परियोजना निरस्त कर दी।
हालांकि एक्सट्रीम प्रोग्रामिंग स्वयं ही अपेक्षाकृत नई है, फिर भी इसकी अनेक पद्धतियां कुछ समय से प्रयोग की जाती रहीं हैं; आखिर इसकी कार्यप्रणाली "सर्वश्रेष्ठ पद्धतियों" को चरम स्तरों की ओर ले जाती है। उदाहरणार्थ, "टेस्ट-फर्स्ट विकास, नियोजन और प्रत्येक लघु-वृद्धि के पूर्व परीक्षण लिखने की पद्धति" का प्रयोग 1960 के दशक के प्रारंभ में नासा (NASA) के प्रोजेक्ट मर्क्युरी के समय से किया जाता रहा है। पुनर्रचना (Refactoring), प्रमापीयता (Modularity), बॉटम-अप तथा वृद्धिशील (Incremental) डिज़ाइन का वर्णन लियो ब्रॉडि ने 1984 में प्रकाशित अपनी किताब में किया है।
उत्पत्तियां
क्रिस्लर कॉम्प्रिहेन्सिव कम्पेन्सेशन सिस्टम की शुरुआत अनुसंधान के विषय के रूप में क्रिस्लर के वेतन-तंत्र का प्रयोग करके ऑब्जेक्ट प्रद्योगिकियों के सर्वश्रेष्ठ मार्ग का निर्धारण करने के लिये की गई थी, जिसमें भाषा के रूप में स्मॉलटॉक (Smalltalk) तथा डेटा अभिगम परत के रूप में जेमस्टोन (Gemstone) का प्रयोग हुआ था। इसमें सिस्टम के प्रदर्शन में सुधार के लिये केंट बेक को लाया गया, जो कि स्मॉलटॉक के एक प्रसिद्ध प्रयोगकर्ता थे, लेकिन जब उन्होंने उनकी विकास प्रक्रिया में विभिन्न समस्याओं को देखा, तो उनकी भूमिका बढ़ गई। इस अवसर का लाभ उठाते हुए उन्होंने उनकी पद्धतियों में कुछ परिवर्तन प्रस्तावित व क्रियान्वित किये, जो अपने नियमित सहयोगी वार्ड कनिंघम के साथ किये गये उनके कार्य पर आधारित थे। बेक इन विधियों की प्रारंभिक अवधारणा का वर्णन इस प्रकार करते हैं:
"The first time I was asked to lead a team, I asked them to do a little bit of the things I thought were sensible, like testing and reviews. The second time there was a lot more on the line. I thought, "Damn the torpedoes, at least this will make a good article," [and] asked the team to crank up all the knobs to 10 on the things I thought were essential and leave out everything else."
इन विधियों को विकसित व परिष्कृत करने में सहायता प्रदान करने के लिये बेक ने रॉन जेफ्रिस को परियोजना में आमंत्रित किया। इसके बाद जेफ्रिस ने इन पद्धतियों को सी3 (C3) टीम की आदतों में शामिल कराने के लिये आवश्यक प्रशिक्षण देने वाले प्रशिक्षक का कार्य किया।
एक्सपी (XP) की पृष्ठभूमि में स्थित सिद्धांतों और पद्धतियों से संबंधित जानकारी को मूल विकि (Wiki), कनिंघम की विकिविकिवेब (WikiWikiWeb) पर चर्चाओं के द्वारा व्यापक तौर पर विश्व-भर में प्रचारित किया गया। विभिन्न योगदानकर्ताओं ने इस पर चर्चा की और अपने विचार विस्तारित किये, तथा इसके परिणामस्वरूप कुछ अतिरिक्त कार्यप्रणालियों का निर्माण हुआ (तीव्र सॉफ्टवेयर विकास देखें)। साथ ही, अनेक वर्षों से, लगभग 1999 से, एक्सपी (XP) की अवधारणायें "https://web.archive.org/web/20190930205401/http://www.extremeprogramming.org/" पर स्थित एक्सपी (XP) की वेबसाइट पर एक हाइपर-टेक्स्ट सिस्टम मानचित्र की सहायता से भी स्पष्ट की जातीं रहीं हैं।
बेक ने एक्सपी (XP) पर लिखी गई पुस्तकों की एक श्रृंखला का संपादन किया, जिसकी शुरुआत उनकी स्वयं की पुस्तक एक्स्ट्रीम प्रोग्रामिंग एक्सप्लेन्ड (Extreme Programming Explained) से हुई (1999, ISBN 0-201-61641-6), जिससे यह ज्ञान बहुत बड़े, परंतु फिर भी ग्रहणशील दर्शकों तक फैला. इस श्रृंखला में लेखकों ने एक्सपी (XP) और इसकी पद्धतियों से जुड़े अनेक पहलुओं पर ध्यान दिया। यहां तक कि इन पद्धतियों पर एक विवेचनात्मक पुस्तक भी लिखी गई।
वर्तमान स्थिति
मूल पद्धतियों के लिये आवश्यक अनुशासन की उच्च मात्रा अक्सर अपने मार्ग से भटक जाती थी, जिससे इनमें से कुछ पद्धतियों, जो बहुत सख्त प्रतीत हुईं, की आलोचना की गई या उन्हें उनके स्थानों पर अपूर्ण अवस्था में ही छोड़ दिया गया। तीव्र विकास पद्धतियां कभी स्थिर खड़ी नहीं रहीं हैं और इस क्षेत्र में मिले अनुभवों को आत्मसात करते हुए एक्सपी (XP) अभी भी विकसित हो रहा है। एक्सट्रीम प्रोग्रामिंग एक्सप्लेन्ड (Extreme Programming Explained) के दूसरे संस्करण में बेक ने कुछ नए मूल्य और पद्धतियां शामिल कीं और प्राथमिक तथा सहायक पद्धतियों के बीच अंतर स्पष्ट किया।
लक्ष्य
एक्सट्रीम प्रोग्रामिंग एक्सप्लेन्ड (Extreme Programming Explained) एक्सट्रीम प्रोग्रामिंग का वर्णन सॉफ्टवेयर विकास के एक ऐसे क्षेत्र के रूप में करती है, जो उच्च गुणवत्ता वाले सॉफ्टवेयर का उत्पादन अधिक उत्पादकता के साथ करने के लिये लोगों को संगठित करता है।
पारंपरिक सिस्टम विकास विधियों (जैसे एसएसएडीएम (SSADM) अथवा वॉटरफॉल मॉडल) में सिस्टम की आवश्यकताओं का निर्धारण विकास परियोजना के प्रारंभ में ही कर लिया जाता है और अक्सर वे उस बिंदु से आगे स्थिर रहती हैं। इसका अर्थ यह है कि बाद में किसी चरण में आवश्यकताओं को बदलने (जो कि सॉफ्टवेयर इंजीनियरिंग परियोजनाओं का एक आम लक्षण है) की लागत उच्च होगी। तीव्र सॉफ्टवेयर विकास की अन्य विधियों की ही तरह, एक्सपी (XP) भी परिवर्तन की लागत को कम करने का प्रयास करती है, जिसके लिये एक बड़े विकास चक्र के बजाय अनेक संक्षिप्त विकास चक्रों का प्रयोग किया जाता है। इस सिद्धांत के अनुसार परिवर्तन सॉफ्टवेयर विकास परियोजनाओं का एक स्वाभाविक, अपरिहार्य और वांछित पहलू हैं और आवश्यकताओं के एक स्थिर समुच्चय को परिभाषित करने का प्रयास करने के बजाय उनकी पूर्ति के लिये नियोजन किया जाना चाहिये।
एक्सट्रीम प्रोग्रामिंग ने तीव्र प्रोग्रामिंग ढांचे के शीर्ष पर अनेक बुनियादी मूल्य, सिद्धांत और पद्धतियां भी प्रस्तुत कीं.
कोडिंग
एक्सपी (XP) के समर्थकों का तर्क है कि कोड-ऐसे सॉफ्टवेयर निर्देश, जिन्हें कम्प्यूटर समझ सकता हो, सिस्टम विकास प्रक्रिया का एकमात्र वास्तविक रूप से महत्वपूर्ण उत्पाद है। कोड के बिना, कोई भी कार्य उत्पाद नहीं होता।
परीक्षण
जब तक किसी फंक्शन का परीक्षण न किया जाए, तब तक निश्चित रूप से यह नहीं कहा जा सकता कि वह कार्य करता है। बग (Bug) व डिज़ाइन त्रुटियां सॉफ्टवेयर विकास में व्यापक समस्याएं हैं। एक्सट्रीम प्रोग्रामिंग का मार्ग यह है कि यदि परीक्षण की थोड़ी-सी मात्रा कुछ दोषों को दूर कर सकती है, तो अधिक मात्रा में परीक्षण करने पर हम बहुत अधिक दोषों को मिटा सकते हैं।
एक "टेस्टेथॉन (Testathon)" एक ऐसा आयोजन होता है, जिसमें प्रोग्रामर सहयोगपूर्ण परीक्षण लेखन के लिये आपस में मिलते हैं, जो कि सॉफ्टवेयर परीक्षण के संदर्भ में एक प्रकार का विचार-विमर्श होता है।
श्रवण
प्रोग्रामर के लिये इस बात को सुनना अनिवार्य होता है कि उपभोक्ता सिस्टम से क्या कार्य करवाना चाहता है, किस "व्यापार तर्क" की आवश्यकता है। उन्हें अनिवार्य रूप से इन आवश्यकताओं को इतनी अच्छी तरह समझ लेना चाहिये कि वे उपभोक्ता को इस बारे में फीडबैक दे सकें कि समस्या को क्यों सुलझाया जा सकता है या क्यों सुलझाया नहीं जा सकता. उपभोक्ता और प्रोग्रामर के बीच संवाद पर आगे नियोजन खेल (Planning Game) में ध्यान दिया जाता है।
डिज़ाइनिंग
सादगी के दृष्टिकोण से, हम अवश्य ही यह कह सकते हैं कि प्रणाली विकास के लिये कोडिंग, परीक्षण और श्रवण पर्याप्त हैं। यदि वे गतिविधियां भली-भांति पूर्ण की गईं हैं, तो परिणाम के रूप में हमें सदैव ही एक कार्यशील सिस्टम प्राप्त होता है। परंतु व्यावहारिक रूप से, यह कार्य नहीं करेगा। डिज़ाइन के बिना भी व्यक्ति एक लंबा रास्ता तय कर सकता है, लेकिन किसी विशिष्ट बिंदु पर आकर वह फंस जाएगा. सिस्टम बहुत अधिक जटिल बन जाता है और सिस्टम के अंतर्गत निर्भरताएं स्पष्ट नहीं हो पाती हैं। सिस्टम में प्रयुक्त तर्क को व्यवस्थित रूप से रखनेवाली एक डिज़ाइन संरचना का निर्माण करके इससे बचा जा सकता है। अच्छा डिज़ाइन किसी सिस्टम के अंतर्गत अनेक निर्भरताओं से बचा सकता है; इसका अर्थ यह है कि सिस्टम के एक भाग में परिवर्तन करने पर अन्य भाग प्रभावित नहीं होंगे।
मूल्य
प्रारंभ में 1999 में एक्सट्रीम प्रोग्रामिंग ने चार मूल्यों को मान्यता दी। एक्सट्रीम प्रोग्रामिंग एक्सप्लेन्ड (Extreme Programming Explained) के दूसरे संस्करण में एक नया मूल्य जोड़ा गया। ये पांच मूल्य हैं:
संवाद
सॉफ्टवेयर सिस्टम का निर्माण करने के लिये सिस्टम के विकासकर्ताओं तक सिस्टम की आवश्यकताओं का संप्रेषण करना आवश्यक होता है। औपचारिक सॉफ्टवेयर विकास कार्यप्रणालियों में, यह कार्य दस्तावेजीकरण के द्वारा किया जाता है। एक्सट्रीम प्रोग्रामिंग तकनीकों को विकास-दल के सदस्यों के बीच संस्थागत ज्ञान का निर्माण व प्रचार तीव्र गति से करने की विधियों के रूप में देखा जा सकता है। इसका लक्ष्य सभी विकासकर्ताओं को सिस्टम का एक साझा दृश्य प्रदान करना होता है, जो कि सिस्टम के प्रयोक्ता द्वारा सोचे गये दृश्य से मेल खाता हो। इस छोर पर, एक्सट्रीम प्रोग्रामिंग सरल डिज़ाइनों, आम लक्षणों, प्रयोक्ताओं व प्रोग्रामरों के आपसी सहयोग, नियमित मौखिक संवाद और फीडबैक का समर्थन करती है।
सरलता
एक्सट्रीम प्रोग्रामिंग सबसे सरल समाधान के साथ शुरुआत करने को प्रोत्साहित करती है। अतिरिक्त कार्यात्मकता बाद में जोड़ी जा सकती है। इस विधि और सिस्टम विकास की अधिक पारंपरिक विधियों के बीच अंतर यह है कि इसमें कल, अगले सप्ताह, या अगले माह की आवश्यकताओं के बजाय आज की आवश्यकताओं के लिये डिज़ाइनिंग व कोडिंग करने पर ध्यान केंद्रित किया जाता है। कभी-कभी संक्षेप में इसे "आपको इसकी आवश्यकता नहीं पड़ने वाली है (you ain't gonna need it)" (यैग्नी) (YAGNI) पद्धति कहा जाता है। एक्सपी (XP) के समर्थक इस कमी को मानते हैं कि कभी-कभी इसके कारण भविष्य में सिस्टम में परिवर्तन करने के लिये अधिक प्रयास करना पड़ सकता है; उनका तर्क यह है कि इस कमी की पूर्ति इस लाभ के द्वारा हो जाती है कि हमें उन भावी आवश्यकताओं में निवेश नहीं करना पड़ता, जो प्रासंगिक बन पाने से पूर्व परिवर्तित हो सकती हैं। भविष्य की अनिश्चित आवश्यकताओं के लिये कोडिंग और डिज़ाइनिंग करने में इस बात का खतरा रहता है कि ऐसी बात के लिये अपने संसाधन खर्च किये जा रहे हैं, जिसकी आवश्यकता शायद न भी पड़े. "संवाद" मूल्य के संबंध में, डिज़ाइन और कोडिंग की सरलता से संवाद की गुणवत्ता में सुधार होना चाहिये। बहुत ही सरल कोड के साथ एक सरल डिज़ाइन को दल के अधिकांश प्रोग्रामरों द्वारा सरलता से समझा जा सकता है।
फीडबैक
एक्सट्रीम प्रोग्रामिंग के अंतर्गत, फीडबैक सिस्टम विकास के विभिन्न आयामों से संबंधित होता है:
संवाद और सरलता के साथ फीडबैक का निकट संबंध होता है। सिस्टम में उपस्थित दोषों को एक ऐसा ईकाई परीक्षण लिखकर सरलता से संप्रेषित किया जा सकता है, जो यह साबित करता हो कि कोड का विशिष्ट भाग टूट जाएगा. सिस्टम से मिलने वाले प्रत्यक्ष फीडबैक से प्रोग्रामरों को यह पता चलता है कि इस भाग की कोडिंग पुनः करनी है। समय-समय पर उपभोक्ता कार्यात्मक आवश्यकताओं के अनुसार सिस्टम का परीक्षण कर पाने में सक्षम होता है, जिन्हें प्रयोक्ता कथाएं (User Stories) कहते हैं। केंट बेक के शब्दों में, "आशावादिता प्रोग्रामिंग का एक व्यावसायिक जोखिम है और फीडबैक उसका उपचार है।"
साहस
अनेक पद्धतियों में साहस सम्मिलित होता है। इनमें से एक यह नियम है कि डिज़ाइनिंग और कोडिंग सदैव ही आज के लिये करनी चाहिये, न कि आने वाले कल के लिये। यह डिज़ाइन में फंसकर उलझ जाने और कुछ और क्रियान्वित करने के लिये अत्यधिक प्रयास करने की आवश्यकता से बचने का प्रयास है। साहस विकासकर्ताओं को आवश्यकता के अनुसार अपने कोड की पुनर्रचना के कार्य के दौरान सहज महसूस कर पाने में सक्षम बनाता है। इसका अर्थ है, वर्तमान सिस्टम की समीक्षा करना और उसे संशोधित करना, ताकि भावी परिवर्तनों को अधिक सरलतापूर्वक लागू किया जा सके। साहस का एक अन्य उदाहरण इस बाद को जानना है कि कोड को कब हटा देना है: अनुपयोगी स्रोत कोड को हटाने का साहस, भले ही उस स्रोत कोड के निर्माण में चाहे कितनी ही ज्यादा मेहनत क्यों न लगी हो। साथ ही साहस का अर्थ दृढ़ता भी है: हो सकता है कि कोई प्रोग्रामर पूरे दिन किसी एक जटिल समस्या में फंसा रहे और दूसरे दिन वह इसे बहुत जल्दी सुलझा ले, लेकिन यह केवल तभी संभव है, जब वह दृढ़ हो।
सम्मान
सम्मान मूल्य में दूसरों के लिये सम्मान के साथ ही आत्म-सम्मान भी शामिल होता है। प्रोग्रामरों को कभी भी ऐसे परिवर्तन नहीं करने चाहिये, जो कम्पाइलेशन को तोड़ दें, जो वर्तमान ईकाई-परीक्षणों को विफल बना दें, अथवा जो अन्यथा अपने सहकर्मियों के कार्य को विलंबित कर दें। सदैव उच्च गुणवत्ता का प्रयास करके और उपलब्ध समाधान के लिये पुनर्रचना के द्वारा सर्वश्रेष्ठ डिज़ाइन बनाने का प्रयास करके सदस्य अपने स्वयं के कार्य का सम्मान करते हैं।
पिछले चार मूल्यों को अपनाने के परिणामस्वरूप टीम के अन्य सदस्यों की ओर से सम्मान प्राप्त होता है। टीम के किसी सदस्य को यह महसूस नहीं होना चाहिये कि उसकी प्रशंसा नहीं की जाती या उसकी उपेक्षा की जा रही है। इससे प्रेरणा का एक उच्च स्तर सुनिश्चित होता है और यह टीम के प्रति और परियोजना के लक्ष्य के प्रति वफादारी को प्रोत्साहित करती है। यह मूल्य अन्य मूल्यों पर अत्यधिक निर्भर होता है और टीम के लोगों की ओर बहुत अधिक अभिमुख होता है।
नियम
एक्सपी (XP) के नियमों का पहला संस्करण केन ऑयर द्वारा एक्सपी/एजाइल यूनिवर्स 2003 में प्रस्तावित किया गया था। उन्होंने यह महसूस किया कि एक्सपी (XP) को इसके नियमों के द्वारा परिभाषित किया गया था, न कि इसकी पद्धतियों के द्वारा (जिनमें अधिक भिन्नता और अस्पष्टता होती है)। उन्होंने दो श्रेणियां परिभाषित कीं: "कार्य के नियम", जो उस वातावरण का वर्णन करते हैं, जिसमें सॉफ्टवेयर विकास का कार्य प्रभावी रूप से किया जा सकता हो, तथा "खेल के नियम", जो कार्य के नियमों के ढांचे के अंतर्गत मिनट-दर-मिनट की जाने वाली गतिविधियों तथा नियमों को परिभाषित करते हैं।
आईसीएसई 2008 सम्मेलन (ICSE 2008 Conference) की एप्सो कार्यशाला (APSO Workshop) में, मेहदी मिराखोरली ने एक्सट्रीम प्रोग्रामिंग का एक नया और अधिक स्पष्ट व विशद संस्करण प्रस्तावित किया, जो कि पद्धतियों से अधिक स्वतंत्र था और जिसका अधिक "तीव्र" होना अभीष्ट था।
कार्य के नियम
मेहदी मिराखोरली के अनुसार, ये हैं:
सिद्धांत
जो सिद्धांत एक्सपी (XP) का आधार बनाते हैं, वे अभी-अभी वर्णित मूल्यों पर आधारित होते हैं और उनका उद्देश्य एक सिस्टम विकास परियोजना में निर्णयों को प्रोत्साहित करना होता है। सिद्धांत मूल्यों से अधिक दृढ़ होने चाहिये और किसी व्यावहारिक परिस्थिति में वे अधिक सरलता से एक मार्गदर्शन में अनुवादित होने चाहिये।
फीडबैक
एक्सट्रीम प्रोग्रामिंग में फीडबैक को सर्वाधिक उपयोगी माना जाता है, यदि इसे तीव्रता से किया गया हो और यह इस बात को व्यक्त करता हो कि किसी कार्य और इसके फीडबैक के बीच का समय सीखने और परिवर्तन करने के लिये बहुत अधिक महत्वपूर्ण होता है। पारंपरिक सिस्टम विकास विधियों के विपरीत, उपभोक्ता के साथ कम अवधि वाले चक्रों में बार-बार संपर्क किया जाता है। विकसित किये जा रहे सिस्टम के बारे में उपभोक्ता के पास एक स्पष्ट अंतर्दृष्टि होती है। वह अपना फीडबैक दे सकता है और आवश्यकता के अनुसार विकास को संचालित भी कर सकता है।
सरलता की कल्पना करना
इसके अंतर्गत प्रत्येक समस्या के साथ यह मानकर कार्य किया जाता है कि वह "अत्यधिक सरल" है। पारंपरिक सिस्टम विकास विधियां भविष्य के लिये नियोजन करने और पुनर्प्रयोग के लिये कोड लिखने को कहतीं हैं। एक्सट्रीम प्रोग्रामिंग इन विचारों को अस्वीकार करती है।
एक्सट्रीम प्रोग्रामिंग के समर्थक कहते हैं कि बड़े परिवर्तन एक ही बार में एक साथ करना उपयुक्त नहीं होता। एक्सट्रीम प्रोग्रामिंग वृद्धिशील परिवर्तनों को लागू करती है: उदाहरण के लिये, प्रत्येक तीन सप्ताह बाद किसी सिस्टम के छोटे संस्करण को रिलीज़ किया जा सकता है। जब अनेक छोटे-छोटे कदम बनाये जाते हैं, तो उपभोक्ता के पास विकास प्रक्रिया का और विकसित किये जा रहे सिस्टम का अधिक नियंत्रण होता है।
परिवर्तन को स्वीकार करना
परिवर्तन को अपनाने का सिद्धांत परिवर्तनों के विपरीत काम न करने और उन्हें स्वीकार करने से संबंधित है। उदाहरण के लिये, यदि चरणबद्ध बैठकों में से किसी एक के दौरान यह दिखाई दे कि उपभोक्ता की आवश्यकताएं नाटकीय रूप से बदल गईं हैं, तो प्रोग्रामर इसे स्वीकार करते हैं और अगले चरण के लिये नई आवश्यकताओं की योजना बनाते हैं।
पद्धतियां
एक्सट्रीम प्रोग्रामिंग में 12 पद्धतियों का वर्णन किया गया है, जो चार क्षेत्रों में समूहबद्ध की गईं हैं:
विवादास्पद पहलू
एक्सपी (XP) की पद्धतियों पर अत्यधिक विवाद होता रहा है, जिसमें एक्सपी (XP) के प्रयोग के समर्थन और विरोध में कठोर विचार व्यक्त हुए हैं।
एक्सट्रीम प्रोग्रामिंग के समर्थकों का दावा है कि उपभोक्ता की आवश्यकताओं में परिवर्तन के निवेदन अनौपचारिक रूप से कार्य-स्थल पर ही प्राप्त हो जाने के कारण यह प्रक्रिया अधिक लचीली बनती है और इसके कारण औपचारिक खर्च की लागत बचती है। एक्सपी (XP) के आलोचक दावा करते हैं कि इसके परिणामस्वरूप दोबारा कार्य करना महंगा पड़ सकता है और धीरे-धीरे परियोजना का दायरा उस सीमा से बाहर चला जाता है, जिस पर पूर्व में सहमति बनी थी या जिसके लिये धन दिया गया था।
परिवर्तन नियंत्रण बोर्ड इस बात का संकेत हैं कि परियोजना के उद्देश्यों और बाधाओं के बारे में अनेक प्रयोक्ताओं के बीच टकराव संभावित हैं। एक्सपी (XP) की तीव्र कार्यप्रणाली कुछ हद तक इस बात पर निर्भर होती है कि प्रोग्रामर उपभोक्ता के एक एकीकृत दृष्टिकोण की कल्पना कर पाने में सक्षम हों, ताकि प्रोग्रामर समझौते के उद्देश्यों और बाधाओं के दस्तावेजीकरण के बजाय अपना ध्यान कोडिंग पर केंद्रित कर सकें. यह बात तब भी लागू होती है, जब अनेक कोडिंग संगठन शामिल हों, विशिष्ट रूप से ऐसे संगठन, जिनके बीच परियोजनाओं के अंश को लेकर प्रतिस्पर्धा जारी हो।
एक्सट्रीम प्रोग्रामिंग के संभावित रूप से विवादास्पद अन्य पहलुओं में शामिल हैं:
मापनीयता
ऐतिहासिक रूप से, एक्सपी (XP) केवल बारह या इससे कम लोगों के समूहों में कार्य करता है। परियोजना को छोटे भागों में तोड़ना और फिर छोटे समूहों में टीम बनाना इस सीमा को धोखा देने का एक उपाय है। यह दावा किया जाता रहा है कि एक्सपी (XP) का प्रयोग सौ से भी अधिक सदस्यों के समूहों पर सफलतापूर्वक किया जाता रहा है। थॉटवर्क्स (ThoughtWorks) ने दावा किया है कि उन्होंने वितरित एक्सपी (XP) परियोजनाओं पर साठ लोगों तक की संख्या वाले समूहों के साथ कार्य करके पर्याप्त सफलता पाई है।
2004 में, इंडस्ट्रियल एक्सट्रीम प्रोग्रामिंग (Industrial Extreme Programming) (आईएक्सपी) (IXP) को एक्सपी (XP) के एक विस्तार के रूप में प्रस्तुत किया गया। इसका उद्देश्य बड़े और वितरित समूहों में कार्य करने की क्षमता प्रदान करना है। अब इसमें 23 पद्धतियां और लचीले मूल्य हैं। चूंकि यह एजाइल (Agile) परिवार का नया सदस्य है, अतः इसकी उपयोगिता सिद्ध करने के लिये अभी पर्याप्त डेटा उपलब्ध नहीं है, हालांकि, यह दावा किया जाता है कि यह उस बात का जवाब है, जिसे एक्सपी (XP) की कमी माना जाता है।
अलग किये जा सकने की क्षमता और प्रतिक्रियाएं
2003 में, मैट स्टीफन्स और डफ रॉसेनबर्ग ने एक्सट्रीम प्रोग्रामिंग रिफैक्टर्ड : द केस अगेन्स्ट एक्सपी (Extreme Programming REgactored: The Case Against XP) प्रकाशित की, जिसने एक्सपी (XP) प्रक्रिया के मूल्य पर सवाल खड़े किये और इसमें सुधार करने के लिये कुछ उपाय सुझाये. इसके कारण लेखों, इंटरनेट समाचार-समूहों और वेब-साइट चैट क्षेत्रों में एक लंबी बहस शुरु हो गई। इस पुस्तक का मूल तर्क यह है कि एक्सपी (XP) की पद्धतियां अंतःनिर्भर हैं, परंतु कुछ ही व्यावहारिक संगठन इन सभी पद्धतियों को अपनाने के इच्छुक/सक्षम हैं; अतः पूरी प्रक्रिया विफल हो जाती है। यह पुस्तक अन्य आलोचनाएं भी करती है और एक्सपी (XP) के "सामूहिक स्वामित्व" के मॉडल की समाजवाद के साथ समानता को एक नकारात्मक स्वरूप में प्रस्तुत करती है।
पुस्तक एक्सट्रीम प्रोग्रामिंग रिफैक्टर्ड (Extreme Programming Refactored) (2003) के प्रकाशन के बाद से एक्सपी (XP) के कुछ पहलुओं में परिवर्तन हुआ है; विशिष्ट रूप से, एक्सपी (XP) अब पद्धतियों में तब तक संशोधनों को अनुकूल बनाता है, जब तक कि आवश्यक उद्देश्यों की पूर्ति होती रहे। एक्सपी (XP) में प्रक्रियाओं के लिये सामान्य शब्दावलियों का प्रयोग भी बढ़ता जा रहा है। कुछ लोगों का तर्क है कि ये परिवर्तन पिछली आलोचनाओं को अमान्य बना देते हैं; कुछ अन्य लोग दावा करते हैं कि यह केवल प्रक्रिया को सींचने का प्रयास है।
आरडीपी (RDP) पद्धति एक एक्सट्रीम प्रोग्रामिंग को अपनी आवश्यकताओं के अनुसार प्रयोग करने की एक तकनीक है। प्रारंभिक रूप से यह तकनीक फिलिपे क्रुश्तेन और स्टीव एडॉल्फ द्वारा आयोजित एक कार्यशाला में एक लंबे शोध-पत्र के रूप में प्रकाशित की गई थी (आईसीएसई (ICSE) 2008 में एप्सो (APSO) कार्यशाला देखें) और फिर भी यह केवल एक्सपी (XP) को अपनी आवश्यकतानुसार संशोधित करने के लिये प्रस्तावित एवं प्रयोज्य विधि है। आरडीपी (RDP) पद्धति की पृष्ठभूमि में स्थित मूल्यवान अवधारणाओं ने बहुत थोड़े समय में ही उद्योगों में इसकी प्रयोज्यता के लिये औचित्य प्रदान किया। आरडीपी (RDP) पद्धतियां तकनीक एक्सपी (XP) नियमों पर आश्रित रहते हुए एक्सपी (XP) को अपनी आवश्यकतानुसार संशोधित करने का प्रयास करती हैं।
अन्य लेखकों ने एक्सपी (XP) को पुरानी विधियों के साथ मिलाने का प्रयास किया है, ताकि एक एकीकृत कार्यप्रणाली का निर्माण किया जा सके। इनमें से कुछ एक्सपी (XP) को प्रतिस्थापित करने का प्रयास करते हैं, जैसे वॉटरफॉल विधि; उदाहरण: परियोजना जीवन-चक्र: वॉटरफॉल, रैपिड एक्शन डेवलपमेंट आदि सभी कुछ. जेपीमॉर्गन चेस एण्ड कम्पनी (JPMorgan Chase & Co.) ने एक्सपी (XP) को कैपेबिलिटी मैच्युरिटी मॉडल इंटीग्रेशन (Capability Maturity Model Integration) (सीएमएमआई) (CMMI) और सिक्स सिग्मा (Six Sigma) की कम्प्यूटर प्रोग्रामिंग कार्यप्रणालियों के साथ संयोजित करने का प्रयास किया है। उन्होंने पाया कि इन तीनों प्रणालियों ने एक दूसरे को बहुत अच्छी तरह सहारा दिया, जिसका परिणाम बेहतर विकास के रूप में मिला और इनके बीच कोई आपसी टकराव नहीं है।
आलोचना
एक्सट्रीम प्रोग्रामिंग के प्रारंभिक रोमांच और विवादास्पद सिद्धांतों, जैसे युग्म प्रोग्रामिंग और सतत डिज़ाइन, ने विशिष्ट आलोचना को आकर्षित किया है, जैसे मैकब्रीन (McBreen) तथा बोहेम व टर्नर की ओर से आने वाली आलोचना. हालांकि, एजाइल (Agile) पद्धतियों के प्रयोक्ताओं का विश्वास है कि इनमें से अधिकांश आलोचनाओं का कारण तीव्र विकास की गलत समझ है।
विशिष्ट रूप से, एक्सट्रीम प्रोग्रामिंग की समीक्षा और आलोचना मैट स्टीफेंस और डफ रॉसेनबर्ग की एक्सट्रीम प्रोग्रामिंग रिफैक्टर्ड (Extreme Programming Refactored) द्वारा की गई है।
आलोचनाओं में शामिल हैं:
प्राक्षेपिक अभिघात
प्राक्षेपिक अभिघात (बैलिस्टिक ट्रौमा) या बंदूक की गोली के घाव (GSW), शारीरिक आघात का एक रूप है जो की हथियारों के लगने से होता है। बैलिस्टिक आघात, घातक साबित होता है और लंबी अवधि के परिणामों का कारण भी बन सकता है। ऊतक व्यवधान की डिग्री का नष्ट होना बंदूक से निकली प्रोजेकटाईल स्थायी गुहा बनाम और अस्थायी गुहा बनाम के आकार पर निर्भर करता है। गुहिकायन की हद प्रोजेकटाईल की निम्न विशेषताओं पर निर्भर करता है: बंदूक की गोली लगने के तुरंत बाद आम तौर पर गंभीर खून बहता है और इसके साथ-साथ हाइपोवेलमिक सदमे की स्थिति भी उत्पन्न होती है। हाइपोवेलमिक स्थिति वह स्थिति है जिसमे महत्वपूर्ण अंगों को ऑक्सीजन की अपर्याप्त वितरण प्राप्त होती है। यह इसलिए होता है क्यूंकि बंदूक से आघात होने से बहुत खून बहता है और इसी कारण ऑक्सीजन नहीं मिल पति विशेष अंगो को। विनाशकारी प्रभाव तब होते है जब गोली महतवपूर्ण अंगो को लगती है जैसे दिल, फेफड़े, रीढ़ की हड्डी या मस्तिष्क की केंद्रीय तंत्रिका के तंत्र को नुकसान पहुंचता है। बंदूक की गोली की चोट के बाद मौत के आम कारणों में शामिल हाइपोक्सीया, दिल और मस्तिष्क पर लगी चोंटे अत्यधिक हानिकारक होती है। बंदूक की गोली के घाव आमतौर पर एक बड़ी डिग्री में शारीरिक और ऊतक विघटन के विनाश का कारण होते हैं। बैलिस्टिक आघात बहुत से प्रकार के हो सकते है क्यूंकि गोली भिन्न-भिन्न अंगो पर लगती है। गैर-घातक बंदूक की गोली के घाव अक्सर बहुत लम्बा और गहरा असर छोड़ते है शरीर के अंग पर, कभी-कभी तो उम्रभर वह अंग आपहिज भी हो जाता है। बंदूक की गोलियों का आघात शरीर के अलग-अलग हिस्सों पर अलग होता है क्यूंकि हर हिस्से में बंदूक की गोली के प्रवेश और निकलने का स्थान अलग होता है। गोलियों का शारीर में घुसने का मार्ग और उनका विखंडन होना भी अप्रत्याशित होता है। बंदूक की गोली की चोटों में गोलियों की गतिशीलता का अध्ययन करने के विज्ञानं को प्राक्षेपिकी कहा जाता है।
सिंगारी, सांरगढ मण्डल
सिंगारी, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
किताब (नाटक)
किताब ( मलयालम : കിത്താബ് / कित्ताब् ), मलयालम भाषा का एक नाटक है  जिसमें एक ऐसी युवा लड़की का हास्यपूर्ण चित्रण है, जो अजान (बांग) पुकारने का सपना  देखती है। सामूहिक प्रार्थना करने के लिए मस्जिदों से जो आवाज दी जाती  है उसे अजान कहते हैं और इसे अबतक सामान्यतः केवल पुरुष मुअज़्ज़िन या मुकरी पुकारते आए हैं।  लड़की  अपने समुदाय  की महिलाओं के दमन एवं उत्पीड़न  पर सवाल उठाती है और  अपनी सहेलियों के साथ  नाचते हुए, इनकार किए गये अन्न पर अपना हक जताते हुए, अजान पुकारने के अवसर की मांग करते हुए सामुदायिक मानदण्डो के खिलाफ विद्रोह करती है।
'किताब' ने पारम्परिक मुसलमान परिवार में प्रचलित विभिन्न मुद्दों पर महिलाओं के खिलाफ हो रहे सामाजिक भेदभाव को चित्रित किया है। इस नाटक में लड़कियों के लिए आहार की अनुपलब्धता, खराब शिक्षा, और बहुविवाह की प्रथा जैसे कई भेदभाव  विषयों पर चर्चा की जाती है।
नाटक को पटकथा लेखक-निर्देशक रफीक मंगलसीरी ने लिखा है। यह नाटक नवम्बर २०१८ में भारतीय राज्य केरल  में ऐसे समय में आया जब महिला अधिकार आन्दोलन आकार ले रहा था। यह माहौल ऐसा था जिसमें  महिलाओं ने अधिकारों के लिए आवाज उठायी गयी थी जिसमें सबरीमाला मन्दिर में पूजा करने का अधिकार, मुस्लिम महिलाओं के लिए धार्मिक अनुष्ठानों में भाग लेने का अधिकार ,और धार्मिक स्थानों में लिंग समानता के हेतु महिलाओं की इमामों के रूप में नियुक्ति, मस्जिदों में और नमाज़ में भाग लेना शामिल था ।
प्रेरणा
रफीक मंगलासरी कहते हैं कि उनका नाटक किताब सीधे तौर पर वांगु की कहानी पर आधारित नहीं था, बल्कि लेखक उन्नी आर की कहानी वांगु से प्रेरित एक स्वतंत्र रूपान्तरण था। जहाँ लेखक उन्नी आर ने खुद को मंगलसेरी के नाटक से यह कहते हुए दूर कर लिया कि यह उनके विचारों के अनुरूप नहीं है और मंगलसेरी के नाटक में उनकी कथा के मुकाबले आध्यात्मिक मूल्य में कमी है। मलयालम निर्देशक वीके प्रकाश की भी उन्नी आर की कहानी वांगु को फिल्म के लिए रूपांतरित करने की स्वतंत्र योजना थी।
कथ्य
एक मुस्लिम लड़की अपने पिता की तरह मुअज़्ज़िन बनना चाहती है, और अजान बोलना चाहती है। उसकी अपनी माँ ने घर के पुरुषों के खाने लिए मछली पकाई है जिसे वह लड़की चुरा लेती है और कहती है कि ऐसा करना नैतिक रूप से गलत नहीं है क्योंकि पादशॉं (ईश्वर) यह बात समझते हैं कि लड़कियों को पर्याप्त भोजन नहीं दिया जाता है। उसके पिता तब उसे रोकते हैं, उसे बताते हैं कि महिलाओं को पुरुषों के मुकाबले हर चीज का आधा हिस्सा ही मिलना चाहिए। इस पर लड़की स्पष्ट रूप से पूछती है कि तब महिलाओं ने क्या पुरुषों के मुकाबले आधे कपडे़ ही पहनना सही होगा।
इन संघर्षों के बीच, वह अज़ान पुकारने की इच्छा व्यक्त करती है। उसके पिता एक बड़ी किताब (किताब) के हवाले से उसके सभी सवालों का जवाब देते हैं, और वह उसे बन्द कर देता है ताकि वह फिर से नाटक (नाटक के भीतर एक नाटक) में भाग न ले पाए। वह उससे कहता है कि अगर वह इस तरह की हरकतें करती रही तो वह स्वर्ग की प्राति नहीं कर सकेगी।
विवाद
ग्रामीण कोझीकोड में मेमुंडा हायर सेकेंडरी स्कूल ने वडकारा में जिला स्तर पर इंटरस्कूल प्रतियोगिता के लिए इस नाटक का मंचन किया, जिसमें इस नाटक ने जिला स्तर पर सर्वश्रेष्ठ नाटक और सर्वश्रेष्ठ अभिनेत्री के लिए पुरस्कार जीते। इसके बाद और केरल राज्यस्तरीय इंटरस्कूल प्रतियोगिता में सहभागिता जारी रखी जानी थी। चूंकि नाटक इस्लाम के सन्दर्भ में लैंगिक न्याय से सम्बन्धित है, इसलिए इसका विरोध किया गया, और धार्मिक-राजनीतिक रूढ़िवादी एवं यथास्थितिवादियों ने आस्था के मुद्दों का उपयोग मेमुंडा उच्चतर माध्यमिक विद्यालय के उपर अनुचित दबाव बनाकर विद्यालय की छात्राओं को इस प्रतियोगिता में भाग लेने से रोकने में सफलता प्राप्त की ।  इस नाटक ने लैंगिक समानता और धार्मिक असहिष्णुता पर चर्चा शुरू की। बाद की तारीख में  नाटक का अलग से मंचन कर प्रदर्शन किया गया।
इसके बाद मलयालम मंच पर 'कित्ताबीले कुरा' नामक एक 'इसका-उसका-क्या' (व्हॉटअबाऊटरी) काउंटर-प्ले भी पर प्रदर्शित किया गया जिसमें एक महिला को धार्मिक विश्वास की स्वतंत्रता चाहते हुए दर्शाया गया है। मलयालम रंगमंच के कार्यकर्ताओं में से एक, अब्बास कलाथोड, ने काउंटर-प्ले से उत्साहित नहीं होने के बावजूद, मुस्लिम समुदाय में हाल के कई दूरगामी बदलावों पर विचार नहीं करने के लिए, मंगलसरी के 'किताब' की आलोचना की। उन्होंने कहा, "मुकीरी को समुदाय में खलनायक के रूप में चित्रित करना एक अपूर्ण विवरण है क्योंकि अन्य खलनायक भी मुसलमानों के बीच उभरे हैं।" मंगलसारी ने असहमति जताते हुए कहा कि, "यह कहना सही नहीं है कि मुस्लिम समुदाय ने सामाजिक जीवन में एक सन्तुलित प्रगति दर्ज की है। अन्य समुदायों की तरह मुस्लिमों में भी बदलाव हो सकता है। लेकिन प्रतिगामी ताकतों ने भी हावी होना शुरू कर दिया है। पर्दा, जो कि केरल में एक नगण्य अल्पसंख्यक की पोशाक थी, अब मुस्लिम महिलाओं की पहचान बन गया है। मुझे पता है कि मुकीर केवल मस्जिद में एक कर्मचारी है, लेकिन वह पुरोहीत वर्ग के वर्चस्व का प्रतिनिधित्व करता है, जिसकी शिकंजे जैसी पकड़ मुस्लिमों के बीच मजबूत हुई है। यह नाटक समुदाय के लिए नये विचार की दिशाएं दिखलाते हुए सम्पन्न होता है।" मंगलास्सेरी आगे कहते हैं, "यहाँ पृष्ठभूमि एक मुस्लिम परिवार की है, और इसलिए यह नाटक मुस्लिम जीवन को जताता है। किसी विशेष धर्म का अपमान करने का कोई प्रयास नहीं है।"
के सच्चिदानन्दन और एस हरीश सहित कार्यकर्ताओं और लेखकों ने "किताब" नाटक को राज्य नाट्य उत्सव से बाहर रखवाने के खिलाफ अपना विरोध जताया। एक संयुक्त बयान में उन्होंने सुधारवादी पुनर्जागरण मूल्यों और अभिव्यक्ति की स्वतंत्रता पर धार्मिक संगठनों के हस्तक्षेप की निन्दा की। सिनेमैटोग्राफर प्रताप जोसेफ ने एक सोशल मीडिया अभियान चलाया, जिसमें दावा किया गया कि नाटक की वापसी " पुनर्जागरण मूल्यों और अभिव्यक्ति की स्वतंत्रता के लिए खतरा" है।
नाटककार, ए शान्ताकुमार ने फेसबुक के माध्यम से लिखा है कि "स्कूल ने इस नाटक को वापस लेकर अपने हाथ धोते हुए धार्मिक नेताओं के  सामने आत्मसमर्पण कर दिया है। उन्हें शिकायत है कि परिणाम स्वरूप नाटक के लेखक, रफीक मंगलसेरी को भी अलग-थलग कर दिया गया है।" कुमार ने पूछा कि जो लोग "पुनर्जागरण मूल्यों" के बारे में बढचढ कर बात करते हैं, वे 'अल्पसंख्यक कट्टरवाद' के हाथों मंगलसरी के अलगाव के बारे में चुप्पी क्यों साधे हुए थे।
रफीक मंगलसेरी
रफीक मंगलासेरी, भारत के केरल राज्य के मलप्पुरम के चेट्टीपडी से मलयालम भाषा के एक पटकथा लेखक और निर्देशक हैं। उनके 'अन्नपूर्णा' नामक नाटक में कई लोगों के भूखे होते हुए भी, भोजन की बर्बादी को दर्शाया गया है।  उन्होंने 'कोट्टेम करीम' का निर्देशन भी किया । उन्होंने 2013 में 'जिन्नु कृष्णन' नामक नाटक के लिए केरल साहित्य अकादमी पुरस्कार जीता था और केरल संगीत नाटक अकादमी की ओर से 'ईराट्टा जीविथांगलिलूडे  (दो जीवनों से गुजरते हुए) के लिए उन्हें सर्वश्रेष्ठ पटकथा के लिए पुरस्कार दिया गया। वह बच्चों के थिएटर में एक प्रमुख अदाकार है।
विवरण
<references group="विवरण-१"/>
चौखम्बा
चौखम्बा (Chaukhamba) भारत के उत्तराखण्ड राज्य के उत्तरकाशी ज़िले में गढ़वाल हिमालय के गंगोत्री समूह में स्थित चार शिखरों वाला एक पर्वत पुंजक है। यह गंगोत्री समूह के पूर्वी छोर पर स्थित है। चौखम्बा प्रथम (Chaukhamba I) इसका सर्वोच्च शिखर है।
बेनी नगर गाँव, डुमरिया (गया)
बेनी नगर डुमरिया, गया, बिहार स्थित एक गाँव है।
केरल का जलोत्सव
केरल की झीलों तथा नदियों में जलोत्सव का आयोजन किया जाता है जिसमें सैकडों नावों की दौड़ प्रतियोगिता होती है जो 'नौका क्रीड़ा' नाम से प्रसिद्ध है। सौ से अधिक मल्लाहों द्वारा खेये जाने वाली सर्पाकार नावों (चुण्डन वल्लम) से लेकर छोटी नावों तक अनेक प्रकार की नावें 'नौका क्रीड़ा' प्रतियोगिता में भाग लेती हैं। ऐसी अनेक नौका क्रीडाएँ हैं जिनमें सर्वाधिक प्रसिद्ध हैं - 'नेहरू ट्रॉफी नौका क्रीड़ा', 'आरन्मुला उत्रृट्टाति नौका क्रीड़ा', 'पायिप्पाट्टु नौका क्रीड़ा' आदि।
मुज़फ़्फ़रपुर गाँव, फ़तेहाबाद (आगरा)
मुज़फ़्फ़रपुर उत्तर प्रदेश के आगरा जिले के फ़तेहाबाद प्रखंड में स्थित एक गाँव है।
क़तर
कतर (قطر क़तर) अरब प्रायद्वीप के उत्तर पूर्वी तट पर स्थित इकलौता क्षेत्रीय प्रायद्वीपीय देश है। इसके दक्षिण में जहाँ सउदी अरब है, वहीं शेष तीनों ओर फारस की खाड़ी है। एक तेल समृद्ध राष्ट्र के रूप में क़तर दुनिया का दूसरा (प्रति व्यक्ति सकल घरेलू उत्पाद) समृद्ध देश है। सन् 1783 में कुवैत के अल खलीफ वंश ने यहाँ शासन करना प्रारम्भ किया। तत्पश्चात यह तुर्की के अधीन रहा। प्रथम विश्वयुद्ध के बाद यह ब्रिटेन के संरक्षण में रहा। 1971 में स्वतन्त्रता मिलने के बाद 1972 में खलीफ़ा बिन हमद का शासन प्रारम्भ हुआ।
नामकरण
माना जाता है कि कतर नाम आज के जुबारा नामक शहर के प्राचीन नाम "कतारा" से उत्पन्न हुआ है, जो प्राचीन समय में क्षेत्र का महत्वपूर्ण बंदरगाह और शहर था। "कतारा" शब्द पोटोल्मी द्वारा बनाए गए अरब प्रायद्वीप के मानचित्र पर पहली बार नजर आया था।
आईसीसी टेस्ट चैम्पियनशिप
आईसीसी टेस्ट चैम्पियनशिप में 10 टीमों कि टेस्ट क्रिकेट खेलने के लिए क्रिकेट के खेल में अंतरराष्ट्रीय क्रिकेट परिषद द्वारा चलाए जा रहे एक अंतरराष्ट्रीय प्रतियोगिता है। प्रतियोगिता है कि यह बस एक रैंकिंग योजना सभी अंतरराष्ट्रीय मैचों है कि अन्यथा घर या दूर स्थिति का कोई विचार के साथ नियमित रूप से टेस्ट क्रिकेट का समय निर्धारण के हिस्से के रूप में खेला जाता है पर मढ़ा है अर्थों में काल्पनिक है।
संक्षेप में, हर टेस्ट शृंखला के बाद दोनों टीमें एक गणितीय सूत्र के आधार पर अंक प्राप्त शामिल किया गया। प्रत्येक टीम के अंक कुल एक 'रेटिंग' देने के लिए खेले गए मैचों के अपने कुल संख्या से विभाजित है, और टेस्ट खेलने वाले टीमों (यह एक तालिका में दिखाया जा सकता है) रेटिंग के आदेश से क्रमबद्ध हैं।
अंतरराष्ट्रीय क्रिकेट परिषद पुरस्कार में एक ट्राफी, आईसीसी विश्व टेस्ट चैम्पियनशिप गदा, टीम के सर्वोच्च रेटिंग धारण करने के लिए। गदा का तबादला जब भी एक नई टीम रेटिंग सूची के शीर्ष पर चलता है। टीम है कि 1 अप्रैल प्रत्येक वर्ष पर रेटिंग्स तालिका के शीर्ष पर है यह भी एक नकद पुरस्कार, वर्तमान में $1 मिलियन जीतता है।
भारत वर्तमान में, आईसीसी टेस्ट चैम्पियनशिप में सबसे अधिक रैंकिंग दल कर रहे हैं जब वे न्यूजीलैंड के साथ टेस्ट शृंखला 3-0 से जीत दर्ज की अक्टूबर 2016 में शीर्ष पर कार्यभार संभाल लिया हो रही है।
ऐतिहासिक रैंकिंग
आईसीसी वापस जून 2003 तक प्रत्येक माह के अंत के लिए रेटिंग प्रदान करता है। टीमों कि क्रमिक उस तारीख के बाद से उच्चतम रेटिंग आयोजित किया है, पूरे महीने की अवधि से, कर रहे हैं:
चूंकि आईसीसी ने आधिकारिक तौर पर 2003 में रैंकिंग की टीमों शुरू किया, ऑस्ट्रेलिया के रूप में यह चारों ओर 1995 के बाद से टेस्ट क्रिकेट में ऐसा किया था हावी है। हालांकि, 2009 से, कई टीमों (ऑस्ट्रेलिया, दक्षिण अफ्रीका, भारत, इंग्लैंड और पाकिस्तान) के शीर्ष पदों के लिए प्रतिस्पर्धा है।
आईसीसी ने हाल ही में 1952 तक वापस प्रत्येक माह के अंत के लिए रेटिंग को उपलब्ध कराने के आगे सबसे लगातार रैंक महीनों के साथ टेस्ट क्रिकेट में ऑस्ट्रेलिया के ऐतिहासिक प्रभुत्व का संकेत 1952 के बाद से परिणाम के लिए अपनी मौजूदा रेटिंग प्रणाली लागू किया प्रथम (112) अप्रैल 2000 से अगस्त 2009 तक, उच्चतम महीनों की संख्या पहली बार (327) स्थान पर रहीं और सर्वोच्च रेटिंग (143)। तालिका में केवल 1952 से इस तिथि के लिए के रूप में पूर्व शुरू होता है वहाँ मैचों की आवृत्ति में और पहले के समय में प्रतिस्पर्धा टीमों की छोटी संख्या के कारण पर्याप्त डेटा उपलब्ध नहीं है।
टीमों कि क्रमिक जनवरी 1952 के बाद से उच्चतम रेटिंग आयोजित हो सकता है 2003 तक, पूरे महीने की अवधि से, कर रहे हैं:
कि पूरे महीने की अवधि से पेश करने के लिए 1952 से सर्वोच्च रेटिंग आयोजित किया है टीमों का सारांश, कर रहे हैं:
ट्रॉफी
2001 के बाद से, दुनिया में शीर्ष क्रम के टेस्ट टीम आईसीसी टेस्ट चैम्पियनशिप गदा से सम्मानित किया गया है। यह £30,000 के लायक है।
आईसीसी विश्व टेस्ट चैम्पियनशिप
पिछले कुछ वर्षों के लिए वहाँ अटकलें हैं कि आईसीसी ने एक टेस्ट चैम्पियनशिप टूर्नामेंट,  विश्व कप,  चैंपियंस ट्रॉफी, आईसीसी विश्व ट्वेन्टी २० विश्व कप और आईसीसी इंटरकांटिनेंटल कप के समान लागू होगा किया गया है।